HU
C 229/30
Az Európai Unió Hivatalos Lapja
2022.6.14.
Az „Arnaki Limnou” húst friss húsként értékesítik a következő formákban: –
egészben;
–
hasított féltestként;
–
darabolt húsáruként, kimérve.
3.3.
Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében) A bárányok a november vége és a február vége közötti időszakban születnek, és 45–60 napig szopnak, főként az anyjuk tejével táplálkoznak.
Ennek az időszaknak a végén a bárányokat szálastakarmányokból, például a helyben termelt gabonaféléktől és hüvelyesektől származó szénából álló adaptációs takarmányok felhasználásával hozzászoktatják a szálastakarmányok fogyasztásához.
Az elválasztás után a bárányok tavasszal általában 1–2 hónapig legelnek a helyi vegetáción a kifejlett állatokkal együtt.
A Límnosz és Ájiosz Efsztrátiosz szigetén tenyésztett juhállományt („límnoszi juh”) korlátozott mértékben befolyásolta a mitilíni (vagy leszboszi) és híoszi fajta.
A kifejlett juhok takarmányozása nagyrészt a meghatározott földrajzi terület legelőin történő szabad legeltetésen alapul.
A juhok étrendje olyan kiegészítő keverékeket is magában foglal, amelyek általában – a főként a körülhatárolt földrajzi területen előállított – gabonafélékből származó termékeket, hüvelyeseket, gabonaszalmát (főként durumbúza), lóherét és olajos magvakból készül termékeket, vitaminokat és nyomelemeket tartalmaznak. 3.4.
Az előállítás azon műveletei, amelyeket a meghatározott földrajzi területen kell elvégezni Az „Arnaki Limnou” jelzés kizárólag és kifejezetten a körülhatárolt területen született, nevelt és levágott bárányok esetében használható.
A vágás magában foglalja a kivéreztetést és a nyúzást is.
Azoknak a juhoknak, amelyektől a bárányok származnak, szintén a körülhatárolt földrajzi területen születetteknek és nevelteknek kell lenniük. 3.5.
A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok – 3.6.
A bejegyzett elnevezést viselő termék címkézésére vonatkozó egyedi szabályok Az „Arnaki Limnou” húst a nemzeti és uniós jogszabályokban előírt címkézési követelmények teljesítése mellett – függetlenül attól, hogy a terméket hogyan szerelik ki értékesítésre (egész, hasított féltest vagy darabolt hús) – a következő különleges logóval kell ellátni:
A fenti logót egy kódszámnak kell kísérnie, amely azonosítja az állatot és azt a gazdaságot, ahonnan a hasított test származik, valamint a vágás napját.
A kódszám a következőkből áll: –
annak a gazdaságnak a számkódja, ahol az állatokat tenyésztették;
–
annak az élő állatnak az azonosító kódja, amelyhez a hasított test tartozik;
–
a vágás napja.